Diari Oficial de la Generalitat Valenciana


Sumari del DOGV 5061, del 01-08-2005 (2005/8369)

RESOLUCIÓ de 15 de juny de 2005, de la Direcció General de Seguretat Industrial i Consum, per la qual s'habilita com a laboratori principal de verificació metrològica oficialment autoritzat el laboratori de l'entitat Industrias electrónicas Electromatic, Societat Limitada, amb número de registre de control metrològic 09-E-002, per a efectuar verificacions primitives dels comptadors d'energia elèctrica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5061

Data del DOGV
:   01-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8369


Data del document
:   15-06-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * empresa privada
    * metrologia

RESOLUCIÓ de 15 de juny de 2005, de la Direcció General de Seguretat Industrial i Consum, per la qual s'habilita com a laboratori principal de verificació metrològica oficialment autoritzat el laboratori de l'entitat Industrias electrónicas Electromatic, Societat Limitada, amb número de registre de control metrològic 09-E-002, per a efectuar verificacions primitives dels comptadors d'energia elèctrica. [2005/M8369]
  
Vista la sol·licitud que ha formulat l'empresa Industrias electrónicas Electromatic, Sociedad Limitada, amb registre metrològic 09-E-002, domiciliada en el carrer carretera N-III, km 334, Polígon Industrial Valencia 2000, 1a fase, Avinguda de la Constitució 21, 46994 Quart de Poblet (València), per la qual se sol·licita l'habilitació com a laboratori principal de verificació metrològica oficialment autoritzat, per a efectuar verificacions primitives dels comptadors d'ús corrent (classe 2), en connexió directa, destinat a mesurar l'energia en corrent monofàsic de freqüència 50 Hz, regulats pel Reial Decret 875/84, de 28 de març (BOE, de 12.05.1984), així com comptadors estàtics d'energia activa en corrent altern, classe 1, regulats per l'Orde de 18 de febrer de 2000 (BOE de 02.03.2000).
  
Atés que la Llei 3/1985, de 18 de març, de Metrologia (BOE de 19.03.1985).
  
Atés que el Reial Decret 1617/1985, d'11 de setembre, pel qual s'establix el procediment per a l'habilitació de laboratoris de verificació metrològica oficialment autoritzats (BOE de 12.09.1985).
  
Atés que el Reial Decret 875/84, de 28 de març, pel qual s'establix el Reglament per a l'aprovació del model i de la verificació primitiva de comptadors d'ús corrent (classe 2) en connexió directa, nous, a tarifa simple o a tarifes múltiples destinats a mesurar l'energia en corrent monofàsic o polifàsic de freqüència 50 Hz (BOE de 12.05.1984).
  
Atés que l'Orde de 18 de febrer de 2000, per la qual es regula el control metrològic de l'Estat sobre els comptadors estàtics d'energia activa en corrent altern, classes 1 i 2 (BOE de 02.03.2000).
  
Atés que la Resolució de 13 de novembre de 2003, de la Direcció General d'Indústria i Investigació Aplicada, per la qual s'habilita com a Laboratori Auxiliar de Verificació Metrològica oficialment autoritzat, el laboratori de l'entitat Industrias electrónicas Electromatic, Sociedad Limitada, amb número de registre de control metrològic 09-E-002, per a efectuar verificacions primitives de comptadors d'ús corrent (classe 2) en connexió directa, destinats a mesurar l'energia de corrent monofàsic de freqüència 50 Hz, regulats pel Reial Decret 875/84, de 28 de març (BOE de 12.05.1984).
  
Atés que el Decret 149/1998, del Govern Valencià, pel qual s'assignen les funcions de control metrològic i s'establixen les condicions del seu exercici (DOGV de 16.10.98).
  
Vist que l'entitat Industrias Electrónicas Electromatic, Sociedad Limitada, ha obtingut l'aprovació de model de comptadors d'inducció d'ús corrent (classe 2) en connexió directa, destinats a mesurar l'energia de corrent monofàsic de freqüència 50 Hz i per a comptadors estàtics d'energia activa de corrent monofàsic (classe 2) multitarifa de freqüència 50 Hz.
  
Vist que la dita entitat ha presentat la documentació exigida en la normativa abans citada.
  
Esta Direcció General de Seguretat Industrial i Consum de la Conselleria d'Empresa, Universitat i Ciència, fent ús de les atribucions, resol:
  
Primer
  
Modificar l'habilitació com a laboratori auxiliar de verificació metrològica emesa amb data 13 de novembre de 2003, i s'habilita com a laboratori principal de verificació metrològica oficialment autoritzat el laboratori de l'entitat Industrias electrónicas Electromatic, Sociedad Limitada, amb registre metrològic 09-E-002, domiciliada en la carretera N-III 334, Polígon Industrial Valencia 2000, 1a fase, nau 38, de l'avinguda de la Constitució 21, 46696 Quart de Poblet (València).
  
Segon
  
La marca de verificació primitiva assignada a este laboratori és la següent:
  
Les dos xifres exteriors al cercle amb el símbol XX, amb variables i, corresponen als dos últims dígits finals de l'any en què s'efectua la verificació primitiva. Les lletres i els números han de ser del tipus Helvètica negra.
  
Tercer
  
Els precintes, en general, de plom assignats a este laboratori, i que s'han de col·locar una vegada superen les proves de verificació primitiva en els llocs que s'establixen en els annexos de les corresponents aprovacions de model, han de tindre la següent forma:
  
El precinte embotit ha de dur les mateixes marques, però la primera en la part superior i la segona en la part inferior.
  
Les dos xifres interiors al cercle que se simbolitzen amb XX són variables i corresponen als dos últims dígits finals de l'any en què s'efectua la verificació primitiva.
  
En el cas que siga necessari instal·lar un precinte del tipus d'etiqueta, ha de dur les mateixes inscripcions que el precinte embotit i ha de ser del tipus adhesiu i de naturalesa autodestructiva per al cas que s'hi desenganxe.
  
Quart
  
El contingut i l'abast d'esta habilitació ha d'estar sotmès als següents condicionaments:
  
Competències. El laboratori principal de verificació metrològica oficialment autoritzat de l'entitat Industrias Electrónicas Electromatic, Sociedad Limitada, està capacitat per a verificar els seus comptadors, així com els d'altres entitats que ho sol·liciten sempre que disposen de l'aprovació de model i siguen els tipus que s'especifiquen tot seguit:
  
Comptadors d'inducció d'ús corrent (classe 2) en connexió directa, destinats a mesurar l'energia de corrent monofàsic de freqüència 50Hz.
  
Comptadors estàtics d'energia activa de corrent altern monofàsic (classes 1 i 2) multitarifa de freqüència 50 Hz.
  
Ubicació del laboratori. D'acord amb la documentació presentada, el laboratori principal de verificació metrològica oficialment autoritzat de l'entitat Industrial Electrónicas Electromatic, Sociedad Limitada, es troba ubicat en els locals de l'empresa en la carretera N-III, km 334, Polígon Industrial Valencia 2000, 1a fase, nau 38, avinguda de la Constitució 21, 46257 Quart de Poblet (València).
  
Els calibratges i el procediment tècnic utilitzat per a la verificació primitiva, han de ser conformes a la documentació que va servir de base per a l'emissió de l'informe tècnic del Centre Espanyol de Metrologia amb data 13 d'abril de 2005 i amb número de referència CEM-ITC-05/0104-3.0 i amb atenció especial al punt següent:
  
Els instruments que pertanyen al laboratori i dels quals la Direcció General de Seguretat Industrial i Consum disposa una relació detallada, han de ser calibrats oficialment cada dos anys. Així mateix, qualsevol modificació o canvi d'estos han de ser notificats de manera fefaent a esta Direcció General de Seguretat Industrial i Consum per a la seua autorització.
  
Direcció del laboratori. La direcció del laboratori s'ha d'establir d'acord amb el que disposa el títol II, articles 7 i 8 del Reial Decret 1617/1985. El cap i el subcap del laboratori, designats a este efecte han d'exercir les seus funcions segons la normativa vigent, i queden autoritzats per a col·locar les marques i els precintes de verificació primitiva.
  
A estos efectes, es tramet còpia d'esta resolució al Centre Espanyol de Metrologia, del Ministeri d'Indústria, Turisme i Comerç.
  
La present resolució no és definitiva en la via administrativa i contra la qual es pot interposar recurs d'alçada davant el secretari autonòmic d'Empresa de la Conselleria d'Empresa, Universitat i Ciència en el termini d'un mes comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 de juny de 2005.- El director general de Seguretat Industrial i Consum: Carlos Mazón Guixot.